CELEX: 62015TB0602
Language: el
Date: 2016-11-09 00:00:00
Title: Υπόθεση T-602/15: Διάταξη της 9ης Νοεμβρίου 2016 — Jenkinson κατά Συμβουλίου κ.λπ. (Ρήτρα διαιτησίας — Προσωπικό των διεθνών αποστολών της Ένωσης — Διαδοχικές συμβάσεις απασχολήσεως ορισμένου χρόνου — Αποζημιωτικό αίτημα — Πρόδηλη αναρμοδιότητα — Προδήλως απαράδεκτο)

16.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 14/34
            
         Διάταξη της 9ης Νοεμβρίου 2016 — Jenkinson κατά Συμβουλίου κ.λπ.
   (Υπόθεση T-602/15) (1)
   
   ((Ρήτρα διαιτησίας - Προσωπικό των διεθνών αποστολών της Ένωσης - Διαδοχικές συμβάσεις απασχολήσεως ορισμένου χρόνου - Αποζημιωτικό αίτημα - Πρόδηλη αναρμοδιότητα - Προδήλως απαράδεκτο))
   (2017/C 014/41)
   Γλώσσα διαδικασίας: η γαλλική
   
      Διάδικοι
   
   
      Ενάγων: Liam Jenkinson (Killarney, Ιρλανδία) (εκπρόσωποι: N. de Montigny και J.-N. Louis, δικηγόροι)
   
      Εναγόμενοι: Συμβούλιο της Ευρωπαϊκής Ένωσης (εκπρόσωποι: A. Vitro και M. Bishop), Ευρωπαϊκή Επιτροπή (εκπρόσωποι: G. Gattinara και S. Bartelt), Ευρωπαϊκή Υπηρεσία Εξωτερικής Δράσης (εκπρόσωποι: S. Marquardt, E. Chaboureau και G. Pasqualetti), Eulex Kosovo (εκπρόσωποι: D. Fouquet και E. Raoult, δικηγόροι)
   
      Αντικείμενο
   
   Αγωγή βάσει του άρθρου 272 ΣΛΕΕ, με κύριο αίτημα, αφενός, να επαναχαρακτηριστεί η συμβατική σχέση του ενάγοντος ως σύμβαση εργασίας αορίστου χρόνου και να του καταβληθεί αποζημίωση για τη ζημία που υπέστη λόγω της καταχρηστικής χρήσεως διαδοχικών συμβάσεων εργασίας ορισμένου χρόνου και λόγω καταχρηστικής απολύσεως και, αφετέρου, να αναγνωριστεί ότι ο ενάγων έτυχε δυσμενούς διακρίσεως από το Συμβούλιο, την Επιτροπή και την ΕΥΕΔ κα να υποχρεωθούν, κατά συνέπεια, οι εν λόγω εναγόμενοι να του καταβάλουν αποζημίωση, καθώς και με επικουρικό αίτημα στηριζόμενο στην εξωσυμβατική ευθύνη των ευρωπαϊκών θεσμικών οργάνων.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την αγωγή.
            
         
               2)
            
            
               Καταδικάζει τον Liam Jenkinson στα δικαστικά έξοδα.
            
         
      (1)  ΕΕ C 90 της 7.3.2016.